ประกาศกระทรวงแรงงานประกาศกระทรวงแรงงานเรื่องกำหนดแบบและการออกบัตรประจำตัวพนักงานเจ้าหน้าที่ตามพระราชกำหนดการนำคนต่างด้าวมาทำงานกับนายจ้างในประเทศพ.ศ. ๒๕๕๙ อาศัยอำนาจตามความในมาตรา๓๘ แห่งพระราชกำหนดการนำคนต่างด้าวมาทำงานกับนายจ้างในประเทศ พ.ศ. ๒๕๕๙ประกอบกับมาตรา ๒๐ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕) พ.ศ.๒๕๔๕ รัฐมนตรีว่าการกระทรวงแรงงานออกประกาศไว้ ดังต่อไปนี้ข้อ๑[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๒ บัตรประจำตัวพนักงานเจ้าหน้าที่ให้เป็นไปตามแบบท้ายประกาศนี้ข้อ๓ ให้ผู้ดำรงตำแหน่งต่อไปนี้เป็นผู้ออกบัตรประจำตัวพนักงานเจ้าหน้าที่(๑)รัฐมนตรีว่าการกระทรวงแรงงาน สำหรับปลัดกระทรวงแรงงานหรือข้าราชการอื่นที่ดำรงตำแหน่งเทียบเท่า(๒)ปลัดกระทรวงแรงงาน สำหรับรองปลัดกระทรวงแรงงาน อธิบดีกรมการจัดหางาน ผู้ตรวจราชการกระทรวงแรงงานที่ปรึกษากฎหมาย ที่ปรึกษาวิชาการแรงงานผู้ช่วยปลัดกระทรวงแรงงานหรือข้าราชการอื่นที่ดำรงตำแหน่งเทียบเท่า(๓)อธิบดีกรมการจัดหางาน สำหรับจัดหางานจังหวัด หรือผู้ดำรงตำแหน่งอื่นนอกจาก (๑) และ(๒) ซึ่งปฏิบัติงานในเขตกรุงเทพมหานครหรือในเขตพื้นที่ความรับผิดชอบมากกว่าหนึ่งจังหวัด(๔)จัดหางานจังหวัด สำหรับผู้ดำรงตำแหน่งอื่นนอกจาก (๑) (๒) และ (๓)ซึ่งปฏิบัติงานเฉพาะในเขตจังหวัดนั้นข้อ๔ ให้ผู้ได้รับการแต่งตั้งเป็นพนักงานเจ้าหน้าที่ยื่นคำขอมีบัตรประจำตัวตามแบบท้ายประกาศนี้พร้อมแนบรูปถ่ายจำนวนสองรูปและสำเนาบัตรประจำตัวเจ้าหน้าที่ของรัฐที่รับรองสำเนาถูกต้องต่อกรมการจัดหางานหรือสำนักงานจัดหางานจังหวัดแล้วแต่กรณีรูปถ่ายตามวรรคหนึ่งให้ใช้รูปถ่ายครึ่งตัว หน้าตรง ไม่สวมหมวก ไม่ใส่แว่นตาสีเข้ม แต่งเครื่องแบบข้าราชการหรือเครื่องแบบเจ้าหน้าที่ของรัฐ ขนาด ๒.๕ x ๓ เซนติเมตรที่ถ่ายมาแล้วไม่เกินหกเดือนก่อนวันขอมีบัตรประจำตัวข้อ๕ เมื่อได้ออกบัตรประจำตัวให้แก่ผู้ใดให้ผู้ออกบัตรประจำตัวจัดให้มีสำเนาข้อความและรายการบัตรประจำตัวซึ่งติดรูปถ่ายของผู้นั้นไว้ด้วยหนึ่งฉบับและให้เก็บไว้เป็นหลักฐานที่กรมการจัดหางานหรือสำนักงานจัดหางานจังหวัดแล้วแต่กรณีข้อ๖ บัตรประจำตัวพนักงานเจ้าหน้าที่ให้ใช้ได้ตามระยะเวลาที่ผู้มีอำนาจออกบัตรตามข้อ๓ กำหนดไว้ในบัตร แต่ต้องไม่เกินห้าปีนับแต่วันที่ออกบัตรในกรณีที่บัตรจะหมดอายุให้ผู้ถือบัตรขอมีบัตรภายในสามสิบวันก่อนวันที่บัตรนั้นหมดอายุในกรณีที่บัตรสูญหายหรือเสียหายให้ผู้ถือบัตรขอมีบัตรใหม่ภายในสามสิบวันนับแต่วันที่บัตรนั้นสูญหายหรือเสียหายในกรณีที่ผู้ถือบัตรเปลี่ยนชื่อตัวชื่อสกุล หรือชื่อตัวและชื่อสกุลหรือกรณีอื่นที่เกี่ยวข้องให้ผู้ถือบัตรขอเปลี่ยนบัตรภายในสามสิบวันนับแต่วันที่ได้รับอนุญาตให้เปลี่ยนชื่อตัวชื่อสกุล หรือชื่อตัวและชื่อสกุล หรือกรณีอื่น แล้วแต่กรณีให้นำความในข้อ๔ และข้อ ๕ มาใช้บังคับกับการขอมีบัตรในข้อนี้ โดยให้ยื่นบัตรเดิมของผู้ยื่นคำขอประกอบมาด้วยเว้นแต่กรณีบัตรเดิมหมดอายุหรือสูญหายข้อ๗ เมื่อผู้ถือบัตรพ้นจากการปฏิบัติหน้าที่ตามที่ได้รับการแต่งตั้งให้เป็นพนักงานเจ้าหน้าที่แล้วให้คืนบัตรดังกล่าวแก่ผู้ออกบัตรภายในเจ็ดวันนับแต่วันที่พ้นจากการปฏิบัติหน้าที่ประกาศ ณ วันที่ ๗ พฤศจิกายนพ.ศ. ๒๕๕๙พลเอก ศิริชัย ดิษฐกุลรัฐมนตรีว่าการกระทรวงแรงงาน[เอกสารแนบท้าย]๑. แบบบัตรประจำตัวพนักงานเจ้าหน้าที่ตามพระราชกำหนดการนำคนต่างด้าวมาทำงานกับนายจ้างในประเทศพ.ศ. ๒๕๕๙๒.คำขอมีบัตรประจำตัวพนักงานเจ้าหน้าที่ตามพระราชกำหนดการนำคนต่างด้าวมาทำงานกับนายจ้างในประเทศพ.ศ. ๒๕๕๙๓. คำรับรองการขอมีบัตรประจำตัวพนักงานเจ้าหน้าที่ตามพระราชกำหนดการนำคนต่างด้าวมาทำงานกับนายจ้างในประเทศพ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๒๑ พฤศจิกายน๒๕๕๙วิศนี/ตรวจ๒๑ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๖๓ ง/หน้า ๑/๑๗ พฤศจิกายน ๒๕๕๙